Čiščenje stanovanja je popolnoma odvisno od želenih rezultatov ter časa, ki ga imate na voljo. Ta faktorja vam bosta pomagala pri sestavljanju urnika čiščenja. Bodite odkriti sami s sabo glede svojih zmožnosti, razpolaganjem s časom in lastno motivacijo. V skrajnem primeru lahko za pomoč prosite strokovnjake.
Pred začetkom sestavite seznam opravil - te razvrstite glede na sobe, deležne čiščenja, nato pa posamezne vrste opravil porazdelite v skupine. Začnite z umikanjem vse navlake, nato pa pobrišite prah v vseh prostorih stanovanja. Čiščenje tal (pometanje, sesanje, brisanje) opravite na samem koncu. S takšnim razporejanjem po skupinah se lahko izognete nenehnemu menjavanju opravil.
Čistite od vrha navzdol, če je to le možno. Zagotovo si ne želite ponovnega čiščenja tal zaradi kasnejšega brisanja prahu in ostalih nesnag s pohištva, ki bodo neopazno popadale po sveže očiščenih tleh. Če težje razpolagate s časom, pričnite z umikanjem raznih drobnarij in navlake ter se šele zatem posvetite dejanskemu čiščenju površin. Urejanje stanovanja lahko seveda razporedite na več dni - tako si z majhnimi koraki omogočite manj stresno pospravljanje prostorov v stanovanju.
Opravila poskušajte porazdeliti. Če živite s sostanovalci ali svojo družino, čiščenje hiše ni zgolj vaša obveznost in dolžnost. Morda boste morali kljub temu prevzeti vlogo vodje s sestavljanjem spreminjajočega se urnika čiščenja, kar pa vseeno ponuja večjo prednost kot samostojno delo. Seveda je pri delitvi nalog v obzir potrebno vzeti starost vsakega posameznika - če majhnih otrok nimate namena prepustiti varuški, lahko najmlajši prevzamejo odgovornost pospravljanja svojih igrač. Najstniki so že dovolj vešči, da samostojno ali z nadzorom odraslega očistijo garažo ter kopalnico, medtem ko se lahko starejši člani družine lotijo čiščenja tal.